b'\n_START_ARTICLE_\nBillie Holiday\n_START_SECTION_\nBakgrunn\n_START_PARAGRAPH_\nHun ble f\xc3\xb8dt med en far som ikke giftet seg med moren, som selv var en ten\xc3\xa5ring. Billie Holiday hadde en vanskelig barndom, med knappe omstendigheter og omskiftende hjemsted. Hun ble f\xc3\xb8dt i Philadelphia som Eleanor Fagan, som datter av Sarah Julia \xc2\xabSadie\xc2\xbb Fagan. Det anses at Eleanors far var Clarence Holiday, som senere ble en fremgangsrik jazzmusiker og blant annet spilte med Fletcher Henderson. Han og Eleanor m\xc3\xb8ttes lite under hennes oppvekst, som kom til \xc3\xa5 tilbringas i bydelen Falls Point i Baltimore i Maryland. _NEWLINE_Ved fem \xc3\xa5rs alder fikk hun navnet Eleanor Fagan Gough, etter at Sadie giftet seg med en Philip Gough. Sadie og Philip skilte seg etter noen \xc3\xa5r, Billie Holiday ble voldtatt av sin nabo da hun var 10 \xc3\xa5r gammel. Konsekvensen av dette var at hun ble sendt til The House of the Good Shepherd, en katolsk reformskole. Hun ble d\xc3\xb8pt der den 19. mars 1925. I oktober. Hun ble v\xc3\xa6rende p\xc3\xa5 reformskole i to \xc3\xa5r. Moren flyttet mot slutten av 1920-tallet med sin datter til New York City, der ten\xc3\xa5ringspiken i 1929 en tid kom til arbeide som prostituert p\xc3\xa5 et bordell i Harlem.\n_START_SECTION_\nKarriere\n_START_PARAGRAPH_\nHun debuterte p\xc3\xa5 obskure nattklubber i Harlem i New York tidlig i 1930-\xc3\xa5rene, og tok artistnavnet Billie Holiday. Hun var tidlig p\xc3\xa5virket av Louis Armstrong og Bessie Smith, og utviklet et sv\xc3\xa6rt personlig uttrykk._NEWLINE_Hun ble oppdaget av John Hammond i 1933, og gjorde sine f\xc3\xb8rste innspillinger med en sm\xc3\xa5gruppe ledet av Benny Goodman i 1934, med "Your Mother\'s Son-In-Law" og "Riffin\' the Scotch". Hun fikk kontrakt med Brunswick Records, og gjorde mellom 1935 og 1938 en rekke stilskapende innspillinger med ulike sm\xc3\xa5grupper ledet av pianisten Teddy Wilson. Her medvirket noen av de mest fremtredende musikerne p\xc3\xa5 denne tiden, bl.a. Lester Young, Cootie Williams, Joe Jones, Roy Eldridge, Coleman Hawkins, Johnny Hodges, Benny Goodman, og Wilson selv._NEWLINE_I 1937 og 1938 turnerte hun ogs\xc3\xa5 i korte perioder med de store orkestrene til Count Basie og Artie Shaw. Fra slutten av 30-tallet hadde hun kontrakt med flere av de store plateselskapene, og gjorde betydelig suksess. Fra slutten av 40-\xc3\xa5rene hadde hun mange personlige problemer, som etterhvert p\xc3\xa5virket karrieren. _NEWLINE_7. februar 1954 holdt Billie Holiday konsert i Colosseum kino i Oslo._NEWLINE_Hun har hatt en enorm innflytelse p\xc3\xa5 vokaljazzens utvikling, og bidro sammen med flere samtidige musikere til at jazzen beveget seg fra \xc3\xa5 v\xc3\xa6re underholdnings- og funksjonsmusikk, til \xc3\xa5 bli en egen kunstform. I 1991 ble hun posthumt valgt inn i Blues Hall of Fame. I 2011 ble hun innvotert i National Women\'s Hall of Fame.'